   ROMÂNIA 






                                                                                                                                  

   JUDEŢUL CĂLĂRAŞI                                                                                                                                                                                    

   CONSILIUL JUDEŢEAN CĂLĂRAŞI     

                                                                          HOTĂRÂRE

privind înființarea serviciului social de locuire asistată în comunitate pentru viață independentă - Locuința Protejată - Casa Lotus – Ciocănești, prin reorganizarea serviciului social cu cazare 
Locuința Maxim Protejată Casa Lotus Ciocănești, 
precum și aprobarea Regulamentului de Organizare și Funcționare al acestuia
          Consiliul Judeţean Călăraşi, întrunit în şedinţa ordinară din 28.05.2026,

          Având în vedere:

          - raportul Compartimentului Guvernanță Coorporativă și Instituții Publice Subordonate, nr. 8145 din 15.05.2026;
          - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

          - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

          - avizul Comisiei pentru Administraţie Publică Locală, Juridică şi de Disciplină, Apărarea Ordinii Publice, Respectarea Drepturilor şi a Libertăţilor Cetăţenilor şi ale Minorităţilor Naţionale;
          - Nota de fundamentare a Direcţiei Generale de Asistenţă Socială şi Protecţia Copilului Călărași nr. 36108 din 12.05.2026, înaintată cu adresa nr. 36564 din 13.05.2026 și înregistrată la Consiliul Județean Călărași sub nr. 8027 din aceeaşi dată;

          - prevederile Hotărârii Colegiului Director al Direcţiei Generale de Asistenţă Socială şi Protecţia Copilului Călărași nr. 12 din 13.05.2026;

          - prevederile art. 43 alin. (1) și art. 113 alin. (1), alin. (2), alin. (5) din Legea asistenţei sociale nr. 292/2011, cu modificările şi completările ulterioare;

          - prevederile art. 30, art. 32, art. 33 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

          - prevederile art. 3 alin. (3) lit. i) din Hotărârea Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, precum şi ale Anexei nr. 1, cu modificările ulterioare;

          - prevederile Anexei nr. 1 a Hotărârii Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale;

          - prevederile Ordonanței de urgență a Guvernului nr. 90/31.12.2025 pentru modificarea și completarea Legii nr. 448/2006 privind protecția și promovarea persoanelor cu handicap, republicată, cu modificările şi completările ulterioare;
          - prevederile Anexei nr. 2 a Ordinului Ministrului Muncii, Familiei, Tineretului şi Solidarităţii Sociale nr. 507/2026 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități;
          - prevederile art. 20 din Legea nr. 7/2023 privind susținerea procesului de dezinstituționalizare a persoanelor adulte cu dizabilități și aplicarea unor măsuri de accelerare a acestuia și de prevenire a instituționalizării, precum și pentru modificarea și completarea unor acte normative;
          - prevederile art. 173 alin. (1) lit. a), d), f), alin. (2) lit. b), c) şi alin. (5) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare;
        În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
       Art. 1. – Se aprobă înființarea serviciului social de locuire asistată în comunitate pentru viață independentă - Locuința Protejată - Casa Lotus – Ciocănești, prin reorganizarea serviciului social cu cazare Locuința Maxim Protejată Casa Lotus Ciocănești, județul Călărași, cu o capacitate de 5 locuri, în subordinea Direcției Generale de Asistență Socială și Protecția Copilului Călărași.
       Art. 2. – Se aprobă Regulamentul de Organizare și Funcționare a serviciului social de locuire asistată în comunitate pentru viață independentă - Locuința Protejată - Casa Lotus – Ciocănești, constituit ca Anexă ce face parte integrantă din prezenta hotărâre.
       Art. 3. – Direcţia Generală de Asistenţă Socială şi Protecţia Copilului Călărași va duce la îndeplinire prevederile prezentei hotărâri.

     Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Judeţului Călăraşi, Preşedintelui Consiliului Judeţean Călăraşi, Compartimentului Guvernanță Corporativă și Instituții Publice Subordonate și Direcției Generale de Asistenţă Socială şi Protecţia Copilului Călărași.
  PREŞEDINTE,                                                                                                                      CONTRASEMNEAZĂ,
ec. Vasile ILIUȚĂ                                                                                               SecretarUl GENERAL AL judeţului,

                                                                                                                                               Anca-Mirela ȘTEFĂNESCU
Nr. 124                                                                                   

Adoptată la Călăraşi,
Astăzi  28.05.2026,
               Redactată de Consilier, Alina DAMIAN, în 4 ex.
